
ROMÂNIA
JUDEŢUL VRANCEA

CONSILIUL LOCAL

MUNICIPIUL FOCŞANI

H O T Ă R Â R E

        pentru, aprobarea modificării Hotărârii Consiliului Local al Municipiului  

                       Focşani  nr. 6/163/2008, privind organizarea comisiilor de specialitate
                    pe domenii de activitate şi desemnarea membrilor acestora, modificată 


         Consiliul local al municipiului Focşani, judeţul Vrancea, întrunit în şedinţă ordinară,   
          - văzând proiectul de hotărâre iniţiat de Primarul municipiului Focşani, prin care se propune aprobarea modificării Hotărârii Consiliului Local al  Municipiului Focşani  nr. 6/163/2008, privind organizarea comisiilor de specialitate pe domenii de activitate şi desemnarea membrilor acestora, modificată, raportul Direcţiei administraţie publică locală înregistrat la nr.17225/07.04.2009, avizul favorabil al comisiei pentru administraţie publică locală, juridică, anticorupţie şi integrare europeană, precum si procesul verbal al comisiei de numărarea a voturilor secret exprimate; 

     - urmare Sentinţei Civile nr. 456/2008 a Tribunalului Vrancea şi Deciziei Civile nr. 114/2009 a Curţii de Apel Galaţi;

    - având în vedere cererile înregistrate la Primăria municipiului Focşani sub nr. 17225/07.04.2009, ale d-lor consilieri locali Stan Gheorghe şi Fodoreanu Doina;

     - în conformitate cu art. 15, alin. (2) din anexa la O.G.R. nr. 35/2002, pentru aprobarea Regulamentului cadru de organizare si funcţionare a consiliilor locale, aprobată şi modificată prin Legea nr. 673/2002;
      - în baza art. 54, alin. (2) şi în temeiul art. 45, alin. (1) şi alin. (5) din Legea nr. 215/2001, privind administraţia publică locală, republicată, modificată şi completată,

H O T Ă R Ă Ş T E  :
              Art.1. Se aprobă modificarea Hotărârii Consiliului Local al   Municipiului Focsani  nr. 6/163/2008, modificată prin Hotărârile nr.131/288/2008 şi nr. 10/27.01.2009, în sensul înlocuirii domnului consilier local Stan Gheorghe, membru în Comisia pentru administraţie publică locală, juridică, anticorupţie şi integrare europeană şi înlocuirea d-nei consilier local Fodoreanu Doina, membru în Comisia pentru agricultură, protecţia mediului şi ecologie, cu d-nul consilier local Postelnicu Romeo Paul.

       Art. 2.  Prezenta hotărâre va fi comunicată de către serviciul administraţie publică locală, legalitate, birourilor, serviciilor şi primarului municipiului Focşani, conform legii, care va asigura executarea acesteia prin serviciul administraţie publică locală, legalitate.
      PREŞEDINTE DE ŞEDINŢĂ, 
                Adrian Colin
                                                                              Contrasemnează,                                                                                   

                                                                            SECRETARUL MUNICIPIULUI

                                                                                 F O C Ş A N I ,

                                                                             Eduard Marian Corhană

